Verbos con particla en aragonés

Os verbos con particla en aragonés presentan un significau diferent d'o verbo orichinal derivau de l'uso d'un sintagma nominal d'antes mas que por esdevenir evident s'indica con una particla pronomino-adverbial en/ne u (b)i que queda fosilizada con o verbo. Beluns d'estos verbos se presentan en formas equivalents en catalán, occitán y francés.

Son verbos con particla en l'aragonés:
Dar-se-ne Chabier Tomás Arias: El aragonés del Biello Sobrarbe. Instituto de Estudios Altoaragoneses (1999). p 220.Fernando Blas Gabarda, Fernando Romanos Hernando: Diccionario Aragonés: chistabín-castellano. (Bal de Chistau). Gara d'Edizions, 2008 p 294 / Donar-se'n. Ángel Ballarín Cornel: Diccionario del Benasqués. Institución Fernando el Católico, Zaragoza, segunda edición 1978. p 41, p 127. p 150, p 202.
Deixar-se-ne. Lozano, Ch., Saludas, Á.L.: (2005). Aspectos morfosintácticos del belsetán. Zaragoza: Gara d'Edizions - IFC. pp 62.
Entrar-se-ne José Antonio Saura Rami: Elementos de fonética y morfosintaxis benasquesas. Gara d'Edizions, Institución Fernando el Católico, 2003. p 185/ Entrar-se'n.
Fer-ne.
Foter-se-ne / foter-se'n.
Ir-se-ne.
Poder-ne mas. Maria Luisa Arnal Purroy: El habla de la Baja Ribagorza Occidental: Institución Fernando el Católico, 1998, pp 316
Querir-ne.
Salir-ne.
Saber-ie.
Tornar-se-ne.
Valer-ne.

 Dar-se-ne 
O verbo dar-se-ne se fa servir pa indicar que cualque cosa deixa indiferent:
Que no se le'n da cosa.
Tanto se me'n da.
No se me'n done res d'astó.Donar-se-le'n, prou que se le'n done, pero fa vere que no.

Este verbo ya sin a particla pronominoadverbial (no me se da cosa) se conserva en o castellano d'o Baixo Aragón Manuel Mestre: Vocabulario de Castelserás. Revista Ruxiada, Nº 5. Octubre-aviento de 1990. p 11 como muestra de substrato lingüistico aragonés.

 Deixar-se-ne 
O verbo deixar-se-ne indica que un proceso que se menciona u que no se menciona pero que ye conoixiu u implicio ya s'ha aturau. En belsetán se rechistran as frases:
Ya se'n ha deixato, en una situación en a que enantes pleveba, cuan se diz que ya no pleve, que s'ha deixato "de plever".
Ixes se n'han deixato, ye dicir que s'han deixato "d'estar parella".

 Entrar-se-ne 
O verbo entrar-se-ne indica "minguar", "reducir-se" sobre un mesmo:
He deixau el caldo bullindo mucho rato y se'n ha entrau.
Cuan se mete la carne a la sartén se'n entra.
¿ Qué has fecho con ixe tricot que se te'n entra?.
En poco tems, se'n ha entrau molto ixa dona; s'ha quedau como una monoca.

 Fer-se-ne 
O verbo fer-se-ne puet presentar un significau relacionau con as preocupacions, y se presenta tamién en catalán, occitán y francés:
Yo por ixo no me'n foi; ¡bai! ¡no te'n fayas!.

Pero tamién relacionau con perder de vista a belún:No me'n podebe fer d'es turistas aquers; no podrás fer-te-ne d'ixa muller, si viene s'estara buen rato. Foter-se-ne 
O verbo foter-se-ne tien un significau de "no fer caso" u "reyir-se de tot":Se'n fote de toz.Se'n fote de lo que puesquen dir.Ye fort, se'n fote de la fayena.Se'n fote d'això coma de lo que no ha visto mai.Me'n hodo yo en ixo. Ir-se-ne 
Se refiere a cuan un liquido que se fa bullir puya y bi ha periglo que sobreixca. Ye un uso que en anglés corresponde tamién a un verbo con particla, to boil over Angeles Perez Alonso: Diccionario Oxford de Phrasal Verbs (para Estudiantes de Inglés). Oxford University Press. Oxford, 2001. p 24.....Talment se'n ha diu la leche qu'hebe metiu a'l fuego. Fernando Blas Gabarda, Fernando Romanos Hernando: Diccionario Aragonés: chistabín-castellano. (Bal de Chistau). Gara d'Edizions, 2008, p 212.La llet va a bulre y se'n anirá si no pares cuenta. Poder-ne 
O verbo poder-ne presenta a particla pronomino-adverbial en substituindo a un antigo complemento que significaba "de cansancio", que se fació evident y se deixó de dicir en cuasi toz os casos:Espabilada que no'n puede mas.No'n puedo mas, de cansada. Referencias 

 Bibliografía 
 Lozano, Ch., Saludas, Á.L.: (2005). Aspectos morfosintácticos del belsetán. Zaragoza: Gara d'Edizions - IFC.
 Lozano, Ch.: Aspectos Lingüisticos de Tella. Aragonés de Sobrarbe (Huesca). Gara d'Edizions - Prensas Universitarias de Zaragoza - Institución Fernando el Católico. 2010.
 Fernando Blas Gabarda, Fernando Romanos Hernando: Diccionario aragonés: chistabín-castellano (Val de Chistau). Colección Ainas. Gara d'Edizions, 2008.
 Chabier Tomás Arias: El aragonés del Biello Sobrarbe. Instituto de Estudios Altoaragoneses, (1999).
 José Antonio Saura Rami: Elementos de fonética y morfosintaxis benasquesas. Gara d'Edizions, Institución Fernando el Católico, 2003.
 Ángel Ballarín Cornel: Diccionario del Benasqués. Institución Fernando el Católico, Zaragoza, segunda edición 1978.
 Mascaray Sin, Bienvenido: Vocabulario del habla de Campo (Ribagorza, Huesca). Xordica Editorial, 2014. 
 María Luisa Arnal Purroy: El habla de la Baja Ribagorza Occidental. Institución Fernando el Católico, 1998.

Categoría:Verbos con particla
Categoría:Clases de verbos en aragonés
Categoría:Fraseolochía de l'aragonés
Categoría:Sintaxi de l'aragonés